section_heading: Povijest
paragraph_text: Tragovi naseljenosti na području Calgaryja sežu do prije otprilike 11,000 godina. Prvi europljanin koji je došao na područje današnjeg grada je David Thompson 1787. godine. Prvi europski stanovnik Calgaryja je John Glenn koji se doselio 1873. godine. Grad je prvotno nazvan Fort Brisebois, a 1876. je preimenovan u Fort Calgary. Ime Calgary vuče korijene od škotske riječi  'Cala-ghearraidh' , koja vuče korijene s otoka Mull u Škotskoj. To ime Calgaryu je dao pukovnik James Macleod. Grad ispočetka služio isključivo kao uporište Kanadske konjičke policije. Nagli razvoj Calgaryja je počeo 1883. kada je do njega došla Canadian Pacific željeznica. Tada Calgary postaje važno prometno središte a sjedište Canadian Pacific željeznice se i danas nalazi u Calgaryu. Calgary dobiva gradski status 1884., te tada na vlast dolazi prvi gradonačelnik George Murdoch. 1894. Calgary postaje prvi grad u tadašnjim Northwest teritorijima.